**Likumprojekta „Grozījumi likumā „Par privatizējamo valsts un pašvaldību īpašuma objektu novērtēšanas kārtību”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Likumprojekts ir sagatavots pēc Ekonomikas ministrijas iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Valsts akciju sabiedrība „Privatizācijas aģentūra” (turpmāk – Privatizācijas aģentūra” tika dibināta 1994.gada 22.aprīlī kā bezpeļņas organizācija, bet 2004.gada 1.novembrī tā kļuva par valsts akciju sabiedrību un tika ierakstīta komercreģistrā. Privatizācijas aģentūras pamatdarbība ir saistīta ar valsts īpašuma privatizāciju un noslēgto privatizācijas līgumu kontroli. Laika gaitā Privatizācijas aģentūra tika deleģēti pildīt citi pārvaldes uzdevumi, kas saistīti ar privatizācijas sertifikātu aprites administrēšanu, valsts kapitāla daļu atsavināšanu un valsts dzīvojamo māju (dzīvokļu) privatizāciju un dzīvojamo māju pārvaldīšanu līdz to nodošanai pašvaldībām vai dzīvokļu īpašniekiem. Citā starpā Privatizācijas aģentūru valsts izmanto kā instrumentu atbalsta jautājumu realizēšanai, t.i. akciju sabiedrībā „Citadele banka” un akciju sabiedrībā „Reverta”, un slikto aktīvu izstrādē, t.i. sabiedrība ar ierobežotu atbildību „Hiponia”. Līdz ar to, kopš Privatizācijas aģentūras dibināšanas 1994.gadā būtiski ir mainījušies tās uzdevumi un attiecīgi tās firma neatbilst tās uzdevumiem. Attiecīgi Likumprojekts paredz mainīt Privatizācijas aģentūras firmu uz valsts akciju sabiedrību „Valsts aktīvu pārvaldības aģentūra”.Ņemot vērā, ka likuma „Par privatizējamo valsts un pašvaldību īpašuma objektu novērtēšanas kārtību” tiesiskais regulējums ir saistīts ar likumu „Par valsts un pašvaldību īpašuma objektu privatizāciju” izpildi, kurā valsts īpašuma objektu privatizācijas uzdevums izpildē ir deleģēta Privatizācijas aģentūra un tajā nav paredzēts mehānisms valsts pārvaldes uzdevuma nodošana citai institūcijai. Attiecīgi Likumprojekts paredz svītrot likuma „Par privatizējamo valsts un pašvaldību īpašuma objektu novērtēšanas kārtību” pārejas noteikumu 2.punktu. |
| 3. | Projekta izstrādē iesaistītās institūcijas | Ekonomikas ministrija un Privatizācijas aģentūra. |
| 4. | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |

|  |
| --- |
| *Projekts šo jomu neskar* |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| *Projekts šo jomu neskar* |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Vienlaikus ar Likumprojektu nepieciešams izskatīt likumprojektu „Grozījumi likumā „Par valsts un pašvaldību īpašuma objektu privatizāciju””, jo likums „Par valsts un pašvaldību īpašuma objektu privatizāciju” noteica Privatizācijas aģentūras dibināšanas un darbības principus.  |
| 2. | Atbildīgā institūcija | Ekonomikas ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| *Projekts šo jomu neskar* |

|  |
| --- |
| **VI. Sabiedrības līdzdalība un komunikācijas aktivitātes** |

|  |
| --- |
| *Projekts šo jomu neskar* |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | Ekonomikas ministrija un Privatizācijas aģentūra. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar, jo Likumprojekts neparedz jaunu institūciju veidošanu, kā arī esošo institūciju funkciju paplašināšanu. |
| 3.  | Cita informācija | Nav. |

**Ekonomikas ministre D.Reizniece-Ozola**

**Vīza:**

**Valsts sekretāra pienākumu izpildītāja,**

**valsts sekretāra vietniece Z.Liepiņa**

12.03.2015. 9:00.

466

Zelča 67013163, Inese.Zelca@em.gov.lv